LidanRubinov/Halacha-QA huggingface dataset:
שאלה: צצדקה: אנחנו זוג עם ילד וכרגע האבא לא עובד והגיע לידינו צדקה לאוכל האם יש אפשרות שנשתמש בזה?
תשובה: לשואל: מותר לכם להשתמש בכסף הזה לפי הצורך אם אין לכם רזרבה כספית אחרת. הרב אריה שטרן ראש מכון הלכה ברורה
שאלה: הההשמלות" שלובשים החרדים - האם יש בזה איסור: לרב, כתוב שאסור לגבר ללבוש בגד של אישה- שמלה וכו, אבל הלבוש המסורתי של החרדים והחסידים זה גלימות שנראות כשמלות. למה זה מותר ולבנות אסור ללבוש מכנסיים רחבות או משהו דומה?
תשובה: בעניין לבוש החרדים נראה לי שהוא רחוק מאוד משמלה כיוון שלא ראיתי אישה שלובשת לבוש כזה, מאז ומעולם לבוש זה היה שייך לגברים והוא מנסה לשמר את הלבוש הנראה בעניהם כמסורתי והם נסמכים על המדרש שאומר שבזכות 3 דברים נגאלו ישראל ממצרים ואחד מהם זה שלא שינו את לבושם באופן שלבוש זה יבדיל אותם ההגויים הסובבים אותם. סממן חיצוני זה שמר על עם ישראל בגלות מצרים ולפי דעתם שמר גם על היהדות בגולה. אכן יש מקום אמיתי לדון בצורך של לבוש זה בימינו במדינת ישראל בשנות ה-2000. לגבי שאלתך בגדרי "לא ילבש" (איסור לבישת בגדי גברים לנשים ולהיפך) הפוסקים סייגו איסור זה רק לגבי בגדים המיוחדים לאחד המינים אבל למשל מעיל גשם שרגילים להשתמש בו גם נשים וגם גברים כמו שמסופר בגמרא על רבי יהודה בר אלעאי שהיה לו ולאשתו מעיל אחד מחמת עניותם וכל פעם שאחד מהם היה יוצא היה לובש אותו ורואים מכאן שזה היה כנראה מתאים גם לנשים וגם לגברים. בעניין מכנסים לנשים נראה שהשאלה צריכה לדון לא בגדרי "לא ילבש." אלא בדיני צניעות
שאלה: ככשרות תותים: א. האם בתותים של העונה הנוכחית ישנה נגיעות של תולעים כפי שיש בסרטון? ב. שמעתי לארונה שיעור מפי הרב יצחק יוסף שליט א ואמר שתולעים בתותים הם מיעוט שאינו מצוי ואין לחשוש. מה דעת המכון בעניין?
תשובה: 1. התות צולם מתותים משוקים בעונה הנוכחית. 2. עשה לך רב והסתלק מן הספק
שאלה: פפירוש חלום: אבי נפטר לפני כ-14 שנים. נודע לי היום, שלפני כמה שנים הוא הופיע בחלום אצל אדם מן העבר. בחלומו אבי ביקש ממנו לעשות "תיקון". אותו אדם הלך לרבו אשר נתן לו פרקי תהילים לקרוא. מאז, הוא דואג בכל שנה לעשות מעין אזכרה לנשמת אבי. 1. מה יכולה להיות הכוונה ב"תיקון"? 2. האם ה"תיקון" מכוון לנשמת הנפטר או לאדם החי שחלם או למשפחת הנפטר שנותרו בחיים? 3. איך עושים "תיקון" זה?
תשובה: טוב עשה אותו אדם שעורך אזכרה. עיקר העניין הוא להרבות לזכות הנפטר בתורה, תפילה, צדקה ומעשים טובים. טוב גם ללמוד משנה שהיא אותיות "נשמה" לעילוי הנשמה, וכן להקפיד על אמירת קדיש יתום ו"על ישראל", לפחות ביום השנה. יתכן ווכוונת החלום הוא שיש צורך בתיקון לנפטר, לחולם או למשפחה, ולכן טוב שכולם יתחזקו באיזה דבר. וחזק ונתחזק!
שאלה: קקרי לילה: קודם נתחיל בזה שבערך כל שבועיים יוצא לי קרי לילה 3 ימים רצוף. עכשיו איך לנהוג במצב כזה? תמיד שיוצא לי אני מתעורר באמצע הלילה וקשה להירדם. עכשיו מה בדיוק לעשות?להחליף בגדים וזהו? אני צריך להתפלל משהו?לבקש סליחה? לרוב זה ללא חלום פשוט יוצא לי קרי לילה. אני רוצה הסבר מה בדיוק לעשות במקרה כזה איך שיוצא לי ואני קם מהמיטה. בערב של אותו יום אני מתקלח רגיל?.
תשובה: ב"ה, מה שאסור לעשות זה להרהר הרהורים ומחשבות שמביאים לקרי, קל וחומר שאסור להוציא זרע לבטלה אבל אם אדם לא הרהר הרהורים אסורים ויצא קרי לילה אין בזה חטא. לכן אם לא הרהר וראה קרי לילה צריך לנקות כדי להתכונן לתפילה. דני ארגמן
שאלה: קקרי לילה?: קודם נתחיל בזה שבערך כל שבועיים יוצא לי קרי לילה 3 ימים רצוף. עכשיו איך לנהוג במצב כזה? תמיד שיוצא לי אני מתעורר באמצע הלילה וקשה להירדם. עכשיו מה בדיוק לעשות?להחליף בגדים וזהו? אני צריך להתפלל משהו?לבקש סליחה? לרוב זה ללא חלום פשוט יוצא לי קרי לילה. אני רוצה הסבר מה בדיוק לעשות במקרה כזה איך שיוצא לי ואני קם מהמיטה. בערב של אותו יום אני מתקלח רגיל?.
תשובה: א. לשטוף את אותו מקום או מקלחת כדי שלא ישאר קרי על הגוף ב. להחליף את הבגדים שהתלכלכו.
שאלה: ככשרות: שאלתי היא כך: טיגנתי שניצלים והנחתי אותם על נייר סופג שמתחתיו הייתה צלחת חלבית. מה דין הצלחת?
תשובה: . היות והשנצלים לא נגעו ישרות בצלחת ניתן להקל ולהציע הגעלה לצלחת גם אם הוא מפורצלן או זכוכית (גם לאשכנזים)
שאלה: ההאם חייבים להוכיח את החוטא?: יש מצווה אלוקית "הוכח תוכיח את החוטא בלי לשאת עליו חטא". אני אנחנו ח-י-י-ב-י-ם להוכיח שבן אדם הוא בדרך הלא נכונה.? האם יש עלינו חובה אתית להגיש תלונות לרשויות כל פעם שאנחנו רואים עוולה חברתית? בכבוד רב.
תשובה: המצווה להוכיח כתובה בספר ויקרא (י"ט, י"ז): "לא תשנא את אחיך בלבבך, הוכח תוכיח את עמיתך ולא תישא עליו חטא". אז איך מוכיחים? 1) חבר - "את עמיתך" - לפני שמוכיחים נשים לב שאנחנו רואים את המוכח כעמית, כלומר חבר. לא נוכיח בהרגשה שאנו משני עברי המתרס, אני הצודק והעליון שבא להראות לטועה הרשע את חטאו. וכמו שדרשו בחסידות את הפסוק (משלי ט, ח): "אל תוכח לץ פן ישנאך, הוכח לחכם ויאהבך" - אל תוכיח בהרגשה שהאדם לפניך הוא לץ, אז התוכחה לא תועיל והוא רק ישנא אותך. אלא תוכיח באופן שאתה בטוח שהאדם לפניך הוא חכם - ואז הוא יאהב אותך. 2) באופן מכובד - "ולא תשא עליו חטא" - מפרש רש"י: "לא תלבין את פניו ברבים". לא נבייש את המוכח ולא נטיח בו האשמות וצעקות, אלא כלשון הרמב"ם: "צריך להוכיחו בינו לבין עצמו (ביחידות), וידבר לו בנחת ובלשון רכה ויודיעו שאינו אומר לו אלא לטובתו להביאו לחיי העולם הבא". וכך מצינו ביוסף שכאשר התוודע לאחיו וידע שזו תהיה מעין תוכחה אליהם על שמכרוהו - ביקש שיוציאו כל איש מלפניו, ולא היה איש עימו בהתוודעו אל אחיו, כדי שלא יתביישו. 3) תוכחה המועילה - אמרו חכמינו (יבמות סה:): "כשם שמצווה לומר דבר הנשמע - כך מצווה שלא לומר דבר שאינו נשמע", ולכן אסרו לומר דבר שאינו נשמע. ולמעלה מופרטים פרטי הדין בשו"ע או"ח סימן תר"ח סעיף ב, שם נתבאר שבדבר שאינו מפורש בפסוקי התורה (אפילו שהוא נלמד ממנה) אין מוכיחים כשיש חשש שהמוכח לא יקבל, ובדבר המפורש בתורה מוכיחים רק פעם אחת כאשר יש חשש שהשומע לא יקבל. ונראה שאם ברור לגמרי שהשומע לא יקבל - אין להוכיח כלל. ובגמרא (ערכין טז:) כבר אמרו רבי טרפון ורבי עקיבא: "תמיהני אם יש בדור הזה שמקבל תוכחה. אם אמר לו  טול קיסם מבין שיניך  אמר לו  טול קורה מבין עיניך ". 4) אדם שלא יודע איך להוכיח באופן הנכון, שאינו יודע להשתמש במילים נכונות ורכות שיתקבלו הדברים - פטור, שהוא בגדר אנוס (כך זכיתי לשמוע מהרב אבינר שליט"א). וכן יש בגמרא (שם) שאמר רבי אלעזר בן עזריה: "תמיהני אם יש בדור הזה שיודע להוכיח". 5) אין שום קשר בין מצוות תוכחה לבין פנייה לרשויות. למעשה: רק מי שיודע שהוא יכול להוכיח באהבה ובאופן שדבריו יהיו נשמעים - מצווה עליו להוכיח. בכל מקרה אחר - יש להמנע מכך.
שאלה: עעל הציבור החרדי והדתי-לאומי ועל סגירות ופתיחות: יש לי תחושה חזקה, (מאוד אשמח אם תגידו לי שזה אחרת) שהציבור שלנו פתוח מדי. כמות החברות שלי ( מבתים טובים ויראי שמים) שנופלות בשיחה בטלה, בנגיעה ובצניעות רק גדלה. אודה ולא אבוש- כואב לי על זה. אני מרגישה שהחברה פתוחה מדי לקבל את הנפילות. הטענות של "ישראל שחטא ישראל הוא" ו"הקב"ה מחכה שנחזו בתשובה" ו"לכל אחד יש נפילות" חילחלו בחלק מן החברה הדתית עמוק מדי. אני באמת ובתמים מפחדת לגדל בעז"ה בעתיד את ילדי בחברה שבה לא תמיד נבהלים מחוסר צניעות או מדברים כנ"ל. האם לא עדיף להסתגר? אני רואה את בני דודים שלי בחברה החרדית, והם לא כמו שנוהגים להפחיד אותנו ("הם לא מכירים עולם אחר וזה יבוא להם ב בום ") הם נורמאלים לחלוטין ודווקא מתוך הידיעה הברורה שלהם שהתורה היא אבסלוטית הם יודעים להתמודד עם החילוניות בצורה הכי טהורה ויפה. האם זה לא מראה על כשלון בחברה הדתית? האם לנו כמחנכי העתיד יהיה תפקיד גדול יותר- להחזיר את האמונה המוחלטת בחומרת העברות? ועוד משהו- האם מותר בכלל מבחינת היהדות להכניס את ילדי למציאות שקרוב לודאי שתביא אותם לחטוא? (תנועת נוער מעורבת וכד ) רבה!! :) :)
תשובה: את שואלת לגבי סגירות ופתיחות והשאלה שלך היא בהחלט מאד מאד אמיתית ונכונה. תראי, אני מסכים לגמרי שיש לסגירות יתרונות, ואני מסכים איתך שההפחדות הן לא כל כך רלבנטיות. יחד עם זה, צריך להכיר בכך שיש לסגירות גם לא מעט חסרונות. היא יוצרת חומות בתוך הציבור עצמו (למשל, בציבור החרדי אין כל כך מקום אמיתי לחוזרים בתשובה), היא יוצרת שנאה וניכור גדול בתוך העם שמוביל לכל מיני עיוותים (כמו יציאה כנגד הצבא או כנגד לימוד מקצוע) ועוד ועוד. אם אני אנסה להתיחס בצורה יותר כוללת, העולם המורדני והחיים במדינת ישראל וארץ ישראל, מעמידים לפנינו הרבה מאד אתגרים בשמירת מצוות. יש כל מיני דרכים להתמודד עם האתגרים האלו, אבל חשוב לזכור שאין  דרך אחת נכונה, אלא כולנו - כל ציבור שומרי המצוות - מנסה למצוא את הדרך המתאימה לו (ובאמת לאנשים אחרים מתאימות דרכים אחרות). לסיכום הנקודה הזו - אין ספק שהתפקיד שלנו הוא לבסס את האמונה המוחלטת בחומרת העבירות, אבל יחד עם זה, האמונה הזו צריכה להיות מבוססת בצורה בריאה ונכונה. גם השתמטות מהצבא באמתלאות שונות היא עבירה חמורה, גם שנאת אחים והתיחסות שלילית לחלקים גדולים מעם ישראל הן עבירות חמורות לגבי חינוך הילדים - אין ספק שההלכה מתנגדת לתנועת נוער מעורבת, ואני לא חושב שאת חייבת להכניס את ילדייך לשם. ברוך ה  יש ציבור תורני גדול מאד עם מוסדות חשובים שמשתדלים באמת להקפיד על קלה כבחמורה, ויש בהם הרבה יותר  סגירות. יש גם תנועת נוער נפרדת, וגם סניפים נפרדים בתנועות נוער אחרות, כך שברוך ה  יש הרבה מאד אלטרנטיבות. אגב, בהרבה מאד מקומות, הסניף המעורב הוא מהווה  הצלת נפשות  משום שאלו שלא יגיעו לסניף, יישארו בבית עם דברים הרבה יותר גרועים. מקוה שעזרתי בהבהרת הדברים. תגובות תתקבלנה בשמחה במייל שלי טוביה tsbias1 gmail.com
שאלה: ממוצרים בלי תוית כשרות באולם אירועים-האם לדווח ולמי?: לפני מס ימים הייתי משגיח באולם האירועים שאטו הממוקמת בצומת ביל"ו,מטעם חבר. כמובן שהאולם בכשרות של הרבנות. אנוכי הקטן השתדלתי להרים את רמת הכשרות במיטב יכולתי,ברמה בישולי גויים,שיחסית הייתה בעייה זעירה שם עקב הימצאות רק גוי אחד שנטרולו בהקשר הזה היה יחסית קל. רציתי לשאול-תו"כ עבודתי בדקתי כל מוצר ומוצר שמשתמשים בו,לראות האם הוא בכשרות של הרבנות,שכן לא הייתה דרישה מצד בעלי השמחה לבד"צים בלבד. דרך אגב,ביחס לירקות עלים-החברה הייתה סלט קטיף -משק הילמן בכשרות הרב צורי נעמן רב אזורי גן רווה,חברה שלא הכרתי,אך לא הייתה לי ברירה אלא לשטוף בסבון,ועקב עומס העבודה לא יכולתי לשטוף פעמיים,דבר שנצרך לפי המצבים בעונה זו. אז שאלתי היא-שראיתי מוצר אחד שלא היה מאושר-לא ממוצר שהיה בשימוש בתפריט,אלא סתם מוצר-חבית של ממרח כלשהו או מלית כלשהיא (בקונדיטוריה) ולידה הייתה עוד חבית כזו-עם מוצר קצת שונה,שעליה הייתה מדבקה של בד"צ בית יוסף.אני מדגיש-מדבקה. אך על המוצר שלידו-לא היה כל ציון של כשרות כלל וכלל! ושאלתי-האם צריך לדווח על כך למישהו מהרבנות? האם יש מה לעשות עם זה? יש לציין שכשדיברתי עם המשגיח במקום הוא ממש חיפף את זה,בחור צעיר (נראה בחזותו כאברך צעיר) שטען שאפשר לסמוך על הרמ"א כי אין מה לעשות-ביחס לבישולי גוים,אז ביחס לדבר זה אמר לקונדיטור-ש אני מאשר לך להשתמש בזה,בטענה שאם יש למוצר השני בד"צ בית יוסף-אז גם השני בוודאי כשר. נראה לי ממש טענה מפוברקת,מה הרב אומר? האם צריך לפנות לרבנות,ואם כן-למי? אלחנן שמריה
תשובה: העברנו את מכתבך לרבנות הראשית הם אומרים שמטפלים בענין. יישר כח.
שאלה: אאני: האם קיימת תפילה לשחרור עציר לא יהודי (מוסלמי) מהכלא? (טרם נשפט)
תשובה: ב"ה אם הוא פשע אז לא להתפלל, ואם לא פשע, אפשר לחבר תפילה לכך, אין תפילה מיוחדת לזה. דני ארגמן
שאלה: תתרופות: כבר הפנתי כמה שאלות בעבר לפורום הזה בנושאים שונים ומאד עזרתם לי. אז ראשית אני ממש רוצה להודות לכם על הזמן והסבלנות שאתם מקדישים. ולעניין השאלה- כיום אני בת 20, ובגיל 12 בעקבות משבר כלכלי שהיה אצלנו במשפחה ותקופה מאד קשה שב"ה מאחורינו אני נוטלת כדור פסיכיאטרי, בשם פרוזאק, במינון לא גדול. לצערי ברגע שאני מפסיקה איתו תוקפים אותי חרדה ודכאון שממש מקשים על התפקוד היומיומי שלי. עם הכדור- המצב הרבה יותר טוב, ומלבד רגעי עצבות פה ושם (במיוחד בתקופה האחרונה שקצת קשה עבורי) אני חושבת שאני מתפקדת די ר. שאלתי היא כזו- אני יוצאת לדייטים, ועל פניו נראה לבחורים שאני בחורה מאד אופטימית, מאד אנרגטית. והם מחבבים אותי, אבל בלב אני מרגישה שאני מרמה אותם, שהרי הם לא יודעים חלק משמעותי עליי, ועל מי שאני. מצד שני- ברור הרי שאם אומר שאני נוטלת כדורים לא רק שהדבר יעבור מפה לאוזן, אלא שגם טבעי שהבחור יפסול אותי. ולמרות שאני רוצה להאמין שלא כך הדבר, אני יודעת שכולנו אנושיים, ואף אחד לא רוצה להכניס את עצמו למיטה חולה. קשה לי, כי אני מרגישה שמלבד העובדה שהאופי שלי והאישיות שלי גם כך לא פשוטים, אני נדרשת לעמוד מול בעיה ששתי האפשרויות שלה לא ממש טובות. מה עלי לעשות? אני ממשיכה לטפל בעצמי גם בטיפול פסיכולוגי, ןבעז"ה מקווה להרפא. אך אני לא בטוחה האם מתישהו ארפא לגמרי. אני מאד מפחדת ממה שהעתיד טומן בחובו- איך אתמודד עם החיים, ועם הקשיים שאני אישית מביאה איתה לעולם? סליחה על האורך, ו
תשובה: גם לך. ראשית, ברכה במפגשייך, וב"ה שיסתיימו בהקדם בהצלחה. נטילת כדור פרוזאק מצויה אצל לא מעט אנשים, וכמו שכתבת מדובר גם על אנשים נורמטיביים, ולכן, אין לעובדה זו למנוע נישואין טובים ומאושרים. עם זאת, בוודאי שאין להסתיר עובדה זו מהבחורים איתם עד יוצאת, ובפרט שהדבר עתיד להתגלות, ואז תוחזקי כשקרנית ומעלימה מידע, דבר העלול לפגוע בהמשך ביחסי הנישואין, משום שיושר וכנות הם מהתנאים הראשוניים להצלחת הקשר. מצד שני, גם חששך שגילוי של עובדה זו, ידחה מבחורים להתקשר איתם   גם הוא נכון. לכן, הדרך הנכונה היא  בתחילת המפגשים את לא חייבת לספר על הכדור. רק אחרי שתרגישי שנוצר קשר חיובי ביניכם, וכי יש על מה להתאמץ כדי להמשיך את הקשר   אז את חייבת לגלות את הסיפור. במקרה כזה, כיוון שהבחור כבר מכיר אותך, הוא יוכל לשקול את העובדה בצורה עניינית ולא לדחות את הפגישה איתך על הסף. גם את תצאי דוברת אמת, כנה, ואינה מסתירה דבר   עובדות שיכולות רק להועיל בהמשך. ובהצלחה.
שאלה: ששקרים:, יש לי בעיה גדולה שאיני מצליח להתנתק ממנה מאז גיל מוקדם מאוד, אני שקרן פטולוגי אין דרך אחרת להסביר זאת. אני עובד הרבה כדי להפסיק עם השקרים אך אני מרגיש שיש שקרים שחזקים ממני שאם אספר את האמת בנוגע לעבר זה יכול לפגוע בי או באנשים להם אני מספר אמת זו :להורים לחברים ולקרובי. רוב השקרים אותם אני מספר הם עקב חוסר הבטחון שלי, אי שלמות עם מעשים שעשיתי, רצון להרשים וליצור תדמית שקרית בנוגע למי שאני. איני יודע איך להפסיק עם השקרים שנוגעים לנושאים רבים בחיים שלי אני סבור ובטוח שזו הדרך הנכונה לתשובה אך איני מספיק אמיץ כדי לפתוח את התיקים הללו כמו שנכתב מכסה פשעיו לא יצליח מודה ועוזב ירוחם. האם אתה ממליץ לחכות זמן וכשהנושא לא יבער רק אז לספר את האמת, או לשכוח מזה ובחלוף הזמן כבר השקרים יישכחו, או לספר את כל האמת למרות התוצאות שזה יכול להביא? אני יודע שבסופו של דבר זו החלטה שלי עם עצמי אך חשוב לי לדעת דעתו של איש יותר חכם ומנוסה ממני ולקבל עצה. שי.
תשובה: ח אמרו שלשקר אין רגלים - השקר לא מתקיים אי אפשר לספר שקרים וולחשוב שהעולם יאמין לזה כל הזמן. העולם לא טיפש ואנשים לא מוכנים לשמוע שקר ולא מוכנים לסלוח למי שגונב את דעתםהשקר הוא גניבת דעתוהיהדות מבקשת להתרחק מאוד ממהשקר ומכ הדומה לו. לכן לטווח ארוך כדי לשמור על מעמדך ואישיותך בחברה ובייחוד בעיני עצמך כמו שאמר שלמה המך "מדבר שקר תרחק" עדיף שלא לדבר בכלל מאשר לדבר שקרים.
שאלה: פפסוק: כבוד הרב. אני אשמח לדעת מה הפסוק של השם שרה?
תשובה: "שומר כל עצמותיו אחת מהנה לא נשברה"
שאלה: ננוסח ברכות: יש לי שאלה כללית על נוסח ברכה : מדוע אומרים " ברוך אתה.אשר קידשנו " ( גוף שלישי נסתר ) ולא קדשתנו ( גוף שני נוכח ) - הרי אומרים ברוך אתה ולא ברוך הוא?
תשובה: אחד ההסברים היפים לנוסח זה: אנו פוגשים את המציאות בהווה. בין אם מדובר בפרי עץ, או אם מדובר במצווה. לפיכך אנו מדברים על הקב"ה בתחילת הברכה בגוף שני. אנו פוגשים אותו דרך המציאות הממשית. אולם המציאות הזו - הפרי או המצווה- מהווה לגבינו עדות לכך שיש בורא ומצווה נעלם ונסתר מאחורי המציאות הזו, והם מהווים גילוי שלו. עליו אנחנו מדברים בגוף שלישי.
שאלה: הההעיקר להיות בן אדם טוב": בפרשה הקודמת הייתה פרשת שירה ושאלו אותי "הנה את רואה למה אומרים שנשים לא יכולות לרקוד ולשיר ליד גברים עובדה שמריים והנשים ביציאת מצריים שרו ניגנו ויצאו במחולות" מה אומרים לאנשים שאומרים לך "העיקר דרך ארץ מה מקבלים בעולם הבא על שיעורי תורה זה על הדקויות העיקר זה להיות בן אדם טוב זה מה שחשוב" כלומר מישהו כבר יש לו מידות טובות ודרך ארץ זה מה שחשוב כי הוא נולד עם מידות טובות כי הוא עם מידות טובות מלכתחילה. מה זה שווה בן אדם שמתאמץ ורוצה לעבוד על המידות שלו והולך לשיעורי תורה ומנסה כל יום ללכת ואוהב את זה מנסה לעלות למעלה עם קשיים והתמודדויות רבות ויש נפילות בקשר למידות שלו אז מה זה שווה כל הלימוד תורה שלו אם יש לו קשיים לעבוד על המידות שלו. כמו כן אמרו לי שהתורה שקוראים בבית הכנסת מה שכתוב זה מה שצריך להבין והשאר גמרא דרש זה אנשים רשמו את זה אז אין לזה כל כך חשיבות כל אחד פירש לפי רעות עיניו. אני רוצה גם בשבילי לחזק אותי כששואלים אותי אני אהיה חזקה ולא התבלבל עם מחשבות כאלה ואחרות.
תשובה: נכון מאוד שחשוב להיות אדם טוב  נכון מאוד שהנביאים דיברו בהיקפים רבים על המקום הבסיסי של צדק וחסד בעבודת ד. נכון מאוד שמידות טובות הם יסוד גדול בעולמו של האדם. אולם לא נכון לומר שזה הדבר היחיד הקיים. הנה, השבת נקרא בעשרת הדיברות גם על היסודות החשובים של היותנו טובים, אך גם על המאבק בעבודה זרה, על השבת כמצווה שהיא זכר לבריאת העולם ועוד ועוד. העולם אינו חד ממדי. לא זו בלבד, אלא שרבותינו לימדו אותנו ש"לפום צערא אגרא", כלומר: השכר האלוקי הוא לפי המאמצים הרבים שאדם צריך להשקיע. לפיכך, אפשר שדווקא אותו אדם שאת מתארת הוא זה שיזכה לאור גדול, כי הוא התאמץ הרבה. והתורה   התורה היא תורת אלוקים. בני אדם אכן פירשו אותו, אולם לא נכון שכל אחד עושה כראות עיניו. יש דיונים הלכתיים, יש רוב ומיעוט, בעבר הייתה סנהדרין שפסקה את היסודות, ולא כל אחד עשה כראות עיניו אלא את הכרעות הרוב.
שאלה: ססחיטת לימון בשבת: האם מותר לסחוט לימון בשבת?
תשובה: ע"פ הגמרא במסכת שבת פירות שיש רגילות לסוחטן למשקה אסור לסוחטן בשבת ואילו פירות שאין רגילים לסוחטם מותר בשבת. השולחן ערוך מביא בסימן ש"כ סעיף ו  שמותר לסחוט לימונים. החיי אדם (מלאכת דש ד ) והמשנה ברורה (ש"כ סעיף כ"ד) מביאים שאפשר לסחוט על רק על אוכל, או על סוכר ואחר כך יתן את הנסחט לתוך מים, אך אסור לסחוט לתוך משקה. במסגרת השלחן (פ  כ"ז) ובספר ערוך השולחן (ש"כ י"ז) פסקו להתיר לסחוט לימון בשבת, כי אין דרך לשתות את הלימון בפני עצמו אלא בתוך משקה או אוכל. לפיכך עדיף לסחוט לימון על אוכל או סוכר אך הרוצה להקל ולסחוט כרגיל, יש לו על מי לסמוך. (התשובה ניתנה מהרב רונן נויבירט) רבני ורבניות בית הלל עונים לשו"ת גם בפייסבוק
שאלה: דדיני אבלות: אימי נפטרה בי"ג אדר א תשע"א מתי עלינו לציין את יום השנה באדר א או אדר ב? בנוסף הבנתי שביום השנה צריך לצום? ושאלה נוספת אם רוצים לעלות אליה לא ביום השנה מתי הכי טוב לעלות? אמרו לי פעם בט"ו בחודש או בראש חודש האם זה נכון?
תשובה: א. יום הזיכרון הוא באדר א, בשנים שיש אדר א. ב. הצום אכן מוזכר במקורות הקדומים. יש שנוהגים בו ויש שלא. ג. אין כזה דבר תאריכים שטוב לעלות בהם. יש תאריכים שנוהגים לא לעלות, כגון ימי מועד וכדו. ונחמה
שאלה: ממלאך שמלמד עובר, למה משכיחו?: המדרש שמלמד שמלאך מלמד עובר ואחר כך מעביר על פיו ומשכיחו.למה משכיחו?
תשובה: שאלת שאלה נהדרת! העניין שהמלאך משכיח את הלימוד הוא, שהמטרה שהקב"ה שם אותנו כאן בעולם הזה הוא לתקן, להוציא לפועל את מה שיש בנשמתנו, והמטרה שהמלאך מלמד אותנו תורה בבטן היא להטמיע בנו את התורה שתהיה בטבע שלנו, ופה בעולם הזה המטרה היא להוציא לפועל את תורה שיש בנו, ולכן העמל פה הוא החשוב, "האדם לעמל יולד" אמר החכם מכל אדם, היכולת שהאדם מוציא לפועל, מכוחות עצמו, ולא כמתנה משמים יש בה יותר חשיבות ועושה יותר רושם, למשל, אם אדם נולד גאון עם זיכרון צילומי, ולעומתו, אדם שטרח ויגע בתורה, זה שטרח ויגע בתורה הוא במדרגה יותר גדולה כי הוא עמל עליה יותר, עולה מכאן שהמטרה כאן היא הדרך ולא התוצאה, העמל ולא שנזכור הכל, למרות שיש עניין לזכור וזה חשוב אבל יותר חשוב מזה זה העמל של האדם ולכן כדי לתת לאדם את ההזדמנות לעמול בכוחות עצמו הוא משכיח את התורה שהוא לימד אותו. חן chencorcos gmail.com
שאלה: ססדר טו בשבט: אנחנו נוהגים לערוך סדר טו בשבט ולקרא את 15 פרקי שיר המעלות מתהילים עם אכילת כל פרי. האם מותר לקיים מנהג זה גם בלילה? (השנה לא נוכל לערוך את סדר טו בשבט ביום, אלא רק בערב החג) - כלילה
תשובה: ב"ה, הדבר מותר. דני ארגמן
שאלה: בבחירת שם: הרב, אשתי צריכה ללדת את בתנו ואנחנו מתלבטים לגבי שם לבתנו שתוולד אי"ה. חשבנו על השם דניאלה ורצינו לדעת מה משמעות שם זה ביהדות והאם זה "שם טוב" כמו כן אנחנו שוקלים להוסיף שם שני והוא ברכה על שם סבתי. רציתי לדעת האם יש משמעות להוספת שם שני מבחינת היהדות היות וסבתי לא זכתה לאריכות ימים אודה לתשובתך המהירה
תשובה: לשואל דניאלה בא מהשם דניאל שמשמעותו שה  הוא שדן אותי, הוא זה שמשגיח ודואג לי, שזה שם נאה וראוי. דניאל היה אדם צדיק. אמנם דניאל זה שם של בן, אבל דניאלה הוא שם של בת ואין בכך בעיה. יש נוהגים שלא לקרוא על שם אדם שנפטר בגיל צעיר מאד. אבל אם אדם הגיע לגיל בגרות, התחתן והביא ילדים, אלא שלא זכה לאריכות ימים, אין בכך בעיה. כמו כן כל החשש הוא באותו שם באופן מדוייק. לצרף כשם שני אין בעיה כלל. שיהיה במזל טוב אפי קיציס
שאלה: ללק:, האם זה אסור לבת ישראל לשים לק על ציפורניה מתוך צניעות? ויום טוב
תשובה: לשואלת אין כאן איסור כלל. אין הבדל בין זה לבין איפור. גם כאן, מה שצריך לבדוק שזה אינו זועק ולא מושך תשומת לב. אמנם יש שיאמרו שלק מושך תשומת לב. אבל את צריכה לבחון את עצמך איך זה נראה. (בעיה אחרת היא כשאשה נשואה הולכת למקווה, אבל זה כבר דיון נפרד) אפי קיציס
שאלה: ננזקי ממון: לפני חתונה של הבת שלנו, פנינו לגמ"ח לקבל עשישיות - כולל ידיות לחתונה. חוץ מלהשאיר פקדון בסך 100 ושעלינו להחזיר אותם תוך זמן סביר אחרי החתונה, לא נאמר לנו כלום. גם על הקופסה יש הוראות איך לשמור עליהם ולנקות וכו. לא כתוב ולא נאמר בשום מקום מה יהיה אם לא יוחזרו בזמן או בכלל לא. לצערינו ובעגמת נפש מאד גדולה מצידנו, הם הלכו לאיבוד. פנינו לגמ"ח עם הבשורה המרה והפנו אותנו לחנות מסויימת ושם נאמר לנו שעלות כאלה עשישיות עם הידיות עולות 3000. אנחנו פנינו לכל מיני כוונים ובסוף מצאנו בבני ברק סט כולל הכל בכ-380. (אנחנו גרים דרומית לירושלים). קנינו אותם והבאנו אותם לגמ"ח ולא היו מוכנים לקבל אותם משום שהם לא אותם עשישיות. שאלתינו היא: מה הדין? האם עלינו להוציא את הסכום הזה? או אולי יש כאן מקח טעות? הבהרה : אם היו אומרים או היה מופיע על הקופסה שזה עלות שלהם במידה וילכו לאיבוד, בפירוש לא היינו לוקחים אותם. אשמח לתשובת כבוד הרב גדליה גובר 052-6071223
תשובה: לצערי אין מספיק נתונים בשאלה. ממה היו העששיות בנויות, למה הן כל כך יקרות? ומדוע האחרות כל כך זולות, האמירה שלא היינו לוקחים אם יינו יודעים את מחירם במידה ואבדו לא פוטר מת בעקרון זהו דין שואל של התורה והוא חייב באבידה, לגבי הדין מה להחזיר, יש אפשרות לתת פיצוי כספי בהנחה שעששיות אלו ערכן כמשומשות קטן יותר. חיים רטיג, ישיבת בינות רעננה.
שאלה: ככלאים: יש לי 2 שאלות בדיני כלאים בגינה הביתית: האם יש צורך בהפרדה בין שתילים של עלי פטרוזיליה וכוסברא, או שזה נחשב לאותו מין? 2. האם יש צורך בהפרדה בין אפונה לאפונת שלג? נראה כי זה 2 זנים של אפונה. ובאופן כללי האם יש צורך בהפרדה בין 2 מינים מאותה משפחה?
תשובה: וברכת ד  1. פטרוזיליא וכוסברא טעמם שונה, ועל כן יש להרחיק 15 ס"מ בין שתיל לשתיל. 2. לפי מה שנראה אין ביניהם כלאים, אלא א"כ הטעם שונה מאד, לא הצלחתי לטעום. 3. שני מינים מאותה משפחה זה לא הגדרה הלכתית, יתכן שהיא בוטנית, הגדרת המינים בהלכה היא לפי טעם שונה מאד, וכן צורת העלים והפרי. על כן יש לבדוק כל מקרה לגופו ואי אפשר לתת כללים. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: ככשרות ירקות: - וסליחה אם קיבלת את אותה שאלה מספר פעמים, יש איזושהי בעיה באתר. אני גרה במדרשה של חבד, וחסר לי בלימוד איך להחזיק מטבח כשר, אז יש ספרים, לפחות אחד (שמירת הכשרות) שאפשר ללמוד מהם את הכללים, אבל לא לגבי איך בודקים אם אין חרקים בירקות, או בקטניות. איך לומדים? ושאלה בנוגע לפטרוזיליה ושאר העלים - יש את החברות שמוכרות גידול מיוחד ללא חרקים, אבל אני לא רוצה לקנות מהם. מכמה סיבות. וגם לא את כל העלים יש אצלם. אז אני מכשירה אותם כמו שאני יודעת, עם קצת סבון, או עם הנוזל המיוחד הזה שמוכרים בסופרים. האם יש בזה פסול? האם זה אומר שאני לא מהדרין או משהו כזה? (אפשר בכלל לומר משהו כזה על מטבח של בית?) הרי לא תמיד היה ירק שגודל ככה, אז מה זו ההגזמה הזאת? זה לא בדיוק שהסבים שלנו קנו ירק בשקיות ניילון. מאיפה זה הגיע לנו, ולמה? ראומה שרה
תשובה: לך, קטניות יבשות - תבדקי על גבי מגש כמו אורז. היום חובה לקנות ירקות מגידול מיוחד. מי שקונה דבר אחר בודאי אין מאכלו "מהדרין". אני חושב שהרבנות הראשית ובודאי רוב הרבנויות בארץ דורשות זאת במסעדות ובאולמות אירועים. בדורות קודמים היו אוכלים פחות ומדקדקים יותר ובעיקר סבלניים יותר לדוגמא אנשים לליל הסדר היו מושבים אדם ירא שמים שיבדוק יום שלם כזית חסה לכל אחד וכד  רוב הציבור היום גם אינו יודע כיצד לחפש חרק (דוגמת זבוב המנהרות הנמצא בתוך העלה של החסה ונראה לעין לכל מי שיודע כיצד הוא נראה וכד  דוד לוי
שאלה: ככשרות ושבת בהולנד: השאלה שלי היא בנושא מורכב - הגבר שאני יוצאת איתו, שנמצא בתהליך תשובה (דיברנו עליו בטלפון) הביא לעולם ילדים עם גויה שעברה גיור רפורמי. הילדים כרגע בהולנד, והוא נוסע אליהם מדי חודש לסופשבוע (חמישי - ראשון). העניין הזה הוא בעיה רצינית - איך שומרים שבת וכשרות במדינה זרה, והאם יש להקפיד על כשרות אם ממילא הילדים לא יהודיים? כרגע הוא נמצא באותם ימים של הביקור בביתה של גרושתו (היא לא בבית בדרך כלל - וזה גם עניין, כי לפעמים יוצא שהיא כן ישנה שם כשהוא נמצא), והמטבח הוא טרף לגמרי (היא אוכלת גם חזיר). כרגע הוא לא נמצא בהבנה ובמקום של מודעות למה זה אומר לאכול ולבשל אוכל כשר. יש לו מחשבה על לשכור שם בית, ואז נוכל לפחות להחזיק בו כלים כשרים, אבל כרגע המצב הוא כפי שתארתי. אז מה עושים? אם אני נוסעת איתו, פחות או יותר סוג של כדי להשגיח עליו, איך אני יכולה לדאוג לכך שהוא ואני נאכל שם כשר? מה מותר? איפה קונים מוצרים כשרים בהולנד? האם מותר לתת לבנים הגויים לשחק במחשב ולצפות בטלוויזיה במהלך השבת? איך אפשר לעשות את זה? איך אפשר לקחת את הבית הכשר בישראל ולהכפיף אותו לבית של גויים בארץ זרה? ב על ההבנה,
תשובה: לך ע"פ ההלכה הם לא ילדיו. ברור שאסור לו להיות איתה באותו בית כמו עם כל גויה אחרת ולהבדיל אלף הבדלות גם לא גרוש וגרושה ששניהם יהודיים. האנשים האלו אינם צריכים (ואולי אסור להם) לשמור שבת ובודאי אינם צריכים לאכול אוכל כשר. שיאכלו חזיר ושיהיה להם לבריאות ולאריכות ימים. יהודי בכל מקרה לא אוכל עם מי שאינו יהודי באותו שולחן ולא מאותם מאכלים וכמובן לא מבישולי הגויים גם אם הם כשרים למהדרין. דוד לוי לבירור נוסף 098987548
שאלה: תתפילה: במקרה שעומדת לרשותי רבע שעה בלבד לתפילת שחרית האם נכון להניח תפילין, לומר שמע, 18, תחנון ועלינו לשבח? או שמא ישנו סדר מקוצר או הכרחי כלשהו לתפילה מקוצרת מאונס? מה המקור הטוב והמפורט ביותר שממנו ניתן ללמוד הלכות תפילה, ובעיקר מצבים של ענית אמן, תפלת יחיד וציבור. וברכה!
תשובה: א. מי שזמנו קצר יכול להניח תפילין, להתחיל מיוצר אור, עד לאחר עמידה. אח"כ לחלוץ תפילין. אם בהמשך יהיה לו זמן להשלים: תחנון - אשרי, ובא לציון, וההמשך - ישלים. ב. ללמוד מתוך ספרים זה הרבה זמן. עצתי לך: עשה לך רב! רכז את שאלותיך, ושאל. ואם יצטברו שאלות נוספות, שוב שאל. אל תפחד להטריד את הרב, רבנים עונים בשמחה! הרב אליקים לבנון www.yelm.co.il
שאלה: ככרובית ברוקלי כרוב ניצנים של סנפרוסט: שמענו שאפשר לסמוך על הכשרות. בירקות הקפואים של סנפרוסט האם זה נכון, והאם מדובר אפשר לסמוך על כל מוצרי החברה. אם לא מה אתם ממליצים? מנחם
תשובה: הם כשרות רגילה ומי שרוצה לסמוך רשאי.